Halvorsminde Efterskole ved Hjørring går nu målrettet efter at blive et nordisk vækstcentrum med såvel hoteldrift og rockkoncerter som nye håndværksuddannelser.

Efterskolen nye markante målsætninger om fremtiden kommer i en tid, hvor flere efterskoler har måttet bukke under for faldende elevtal, men på Halvorsminde Efterskole tror man på en vision ud over det sædvanlige. - Man skal ikke tage fejl af, at vi fortsat skal drive vores fantastiske efterskole med dens gode værdier og med de spændende uddannelsesmuligheder, som de unge efterspørger. Men for at dette for fremtiden kan gøres på et ansvarligt og bæredygtigt grundlag, har vi igangsat denne forandringsproces. I stedet for at stå på ét ben, vil vi at stå på flere, siger Jens Beermann, der er forstander på skolen. Den nordjyske efterskole vil i fremtiden blive kendt under navnet Halvor Nordisk Campus. Ordet 'nordisk' indgår i navnet, idet målet er at skabe et campus, som vil blive kendt i hele Norden og tiltrække opmærksomhed fra hele verden.